123. löggjafarþing 1998–99.

Þskj. 1211 — 339. mál.

Svar

fjármálaráðherra við fyrirspurn Svavars Gestssonar um vaxtabætur af húsnæðisláni.

Fyrirspurnin hljóðar svo:

Hvernig má gera ráð fyrir að vaxtabætur 1 millj. kr. húsbréfaláns þróist miðað við með
altekjur og meðalfjölskyldustærð allt greiðslutímabil 25 ára húsbréfaláns? Í svarinu óskast hvert ár tilgreint fyrir sig miðað við breytingar á höfuðstól og afborgunum og að gert verði ráð fyrir 1,5% verðbólgu á ári allan lánstímann.

Að gefnum tekjum viðkomandi skuldara skerðast vaxtabætur um fasta krónutölu. Vaxta bætur vegna hverrar milljónar af húsbréfalánum og öðrum lánum eru því breytilegar eftir því hve há heildarskuldin er og vaxtagreiðslur miklar.

Eftirfarandi tafla sýnir áætlaðar vaxtabætur hjóna á hverju ári miðað við upphaflega lántöku að fjárhæð 5–12 millj. kr. Miðað er við að greiðslukjör af öllum lánunum séu svipuð og eru nú af húsbréfum. Reiknað er með 5,1% ársvöxtum auk verðtryggingar og að afborg anir séu fjórar á ári. Reiknað er með 1,5% verðbólgu á ári. Miðað er við að meðallaun hjóna séu 3,4 millj. kr. á ári og reiknað með að þau hækki einnig um 1,5% á ári. Enn fremur er reiknað með að hámark vaxtabóta hækki um sama hlutfall á ári. Miðað við þessar forsendur skapast ekki réttur til vaxtabóta fyrr en skuld er komin yfir 4 millj. kr. og vara greiðslur vaxtabóta í 8–20 ár, eftir fjárhæð upphaflegs láns. Ekki er reiknað með skerðingu vegna eigna en gera má ráð fyrir að þær mundu stytta greiðslutíma vaxtabóta nokkuð.

Áætlaðar árlegar vaxtabætur, þús. kr.

Upphaflegt lán, þús. kr.
Ár	5.000	6.000	7.000	8.000	9.000	10.000	11.000	12.000
1	49	100	151	202	233	233	233	233
2	45	95	146	197	237	237	237	237
3	40	90	140	190	240	240	240	240
4	34	84	134	183	233	244	244	244
5	28	77	126	176	225	247	247	247
6	21	70	118	167	216	251	251	251
7	14	62	110	157	205	253	255	255
8	6	53	100	147	194	241	259	259
9	-	44	90	135	181	227	262	262
10	-	33	78	123	168	212	257	266
11	-	22	66	109	153	196	239	270
12	-	10	52	94	136	178	220	262
13	-	-	37	78	118	158	199	239
14	-	-	21	60	98	137	176	214
15	-	-	4	40	77	114	150	187
16	-	-	-	19	54	88	123	157
17	-	-	-	-	28	61	93	125
18	-	-	-	-	1	31	60	90
19	-	-	-	-	-	-	25	51
20	-	-	-	-	-	-	-	10
21	-	-	-	-	-	-	-	-

Bent skal á að framangreindir útreikningar taka mið af ákveðnum fyrir fram gefnum forsendum, þar sem m.a. er ekki reiknað með skerðingu vegna eigna, og ber að skoða þá í því ljósi.